Il zîr al è dongje di Raviei, li ca lis montagnis a no son tant altis ma a son dai panoramis biei pardabon, dai stavui dilunc fûr lis stradis e i trois. Il zîr al passe in prâts e boscs, a nol è masse dificil par fature e dificoltât: ducj a puedin fâlu.
Il zîr al è su asfalt, stradele e cualchi toc su troi, facii par ducj. L'unic toc difil al è tal mieç fra Raviei e i stavui di Valdie: al tire sù un sglavin e al à il font de strade in pieris che, se a son bagnadis, a no si rive a lâ sù; si lu viôt te foto 4. Di stès, chel toc chi si pues no fâlu, lant sù pe strade asfaltade, plui lungje ma che tire sù di mancul. Par cjapâle a son i cartei e a le si viôt ancje su la cjarte Tabacco 13.
Il zîr si pues fâlu dut l'an. Al è lunc 23 km cun 950 m di rive sù.
fur_Latn fur_Latn fur_Latn